जोधपुर, जयपुर और उदयपुर जुड़ेंगे इंटरस्टेट हवाई सेवाओं से
इन्फ्रा रिपोर्टर. जयपुर। नएसाल में राज्य सरकार जयपुर, उदयपुर और जोधपुर को इंटरस्टेट हवाई सेवाओं से जोड़ेगी। इन जगहों पर नॉन शेड्यूल एयरलाइंस चलाई जाएंगी। इसके लिए टेंडर डॉक्यूमेंट फाइनल हो चुका है और अगले सप्ताह इसे जारी किया जाएगा। विमानन कंपनियों को आकर्षित करने के लिए टेंडर डॉक्यूमेंट में वीजीएफ के साथ ही शर्तों में भी छूट दी जाएगी। दरअसल सरकार ने पिछले साल भी इंटरस्टेट हवाई सेवाएं शुरू करने के लिए टेंडर डॉक्यूमेंट तैयार किए थे। लेकिन कड़ी शर्तों के चलते कंपनियों इसमें दिलचस्पी नहीं दिखा रही थीं। इसमें 8 साल पुराने हवाई जहाजों को ही इंटरस्टेट सर्विसेज के लिए उड़ाए जाने के प्रस्ताव तैयार किए थे। नए टेंडर डॉक्यूमेंट्स में इसमें रियायत मिलेगी। अब इंटरस्टेट हवाईसेवाओं के लिए करीब 15 साल पुराने जहाजों को भी उड़ाए जाने की अनुमति दी जाएगी।
20कंपनियों से बातचीत
सिविलएविएशन विभाग के निदेशक केसरी सिंह ने बताया कि टेंडर डॉक्यूमेंट तैयार करने से पहले सरकार करीब 20 एविएशन कंपनियों के साथ प्री-बिड मीटिंग कर चुकी है। उनसे चर्चा के अधार पर ही डॉक्यूमेंट तैयार किए गए। उन्होंने बताया कि पहले चरण में जयपुर से जोधपुर और जयपुर से उदयपुर के लिए प्रस्ताव मांगे जाएंगे। इसके बाद जैसलमेर, कोटा, झालावाड़, दिल्ली और आगारा के लिए सेवाएं शुरू की जाएंगी।
दूसराराज्य होगा राजस्थान
गुजरातके बाद इंटरस्टेट हवाई सेवाएं शुरू करने वाला राजस्थान देश का दूसरा राज्य होगा। प्रदेश में ट्यूरिज्म को बढ़ाने के लिए सरकार प्रमुख जिलों को इंटरस्टेट हवाई सेवाओं से जोड़ना चाहती है। इसक लिए राज्य सरकार के अधीन 17 हवाई पट्टियों के अपडेशन का काम भी चल रहा है। सिविल एविएशन विभाग के निदेशक केसरी सिंह ने बताया जयपुर में हर साल करीब 200 इंटरनेशनल फ्लाइट्स रही हैं। लेकिन यहां से दूसरे जिलों में जाने के लिए सड़क मार्ग का ही विकल्प है। यहां नॉन शेड्यूल हवाई सेवाएं शुरू होती हैं तो पर्यटन को काफी बढ़ावा मिलेगा। हाल में एयर इंडिया ने प्रदेश के प्रमुख जिलों में अपने एटीआर श्रेणी के विमान उड़ाने को लेकर रुचि दिखाई थी। इसके बाद सिविल एविएशन विभाग के अफसरों ने एयर इंडिया के प्रबंधन से बातचीत कर इस संबंध में प्रस्ताव भी मांगा है। हालांकि मध्यप्रदेश नॉन शेड्यूल हवाई सेवाएं शुरू की थीं लेकिन घाटे के चलते इसे बंद करना पड़ा।
hin_Deva hin_Deva hin_Deva hin_Deva hin_Deva hin_Deva